CELEX: 62017TN0571
Language: sk
Date: 2017-08-22 00:00:00
Title: Vec T-571/17: Žaloba podaná 22. augusta 2017 – UG/Komisia

23.10.2017   
            
            
               SK
            
            
               Úradný vestník Európskej únie
            
            
               C 357/25
            
         Žaloba podaná 22. augusta 2017 – UG/Komisia
   (Vec T-571/17)
   (2017/C 357/33)
   Jazyk konania: francúzština
   
      Účastníci konania
   
   
      Žalobca: UG (v zastúpení: M. Richard a P. Junqueira de Oliveira, avocats)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Európskej komisie z 18. mája 2017 (č. R/40/17) a všetky rozhodnutia, ktoré na toto rozhodnutie nadväzujú,
            
         
               —
            
            
               nariadil opätovné zamestnanie žalobcu,
            
         
               —
            
            
               uložil Európskej komisii povinnosť nahradiť ušlú mzdu a úroky z omeškania vo výške 40 000 eur,
            
         
               —
            
            
               zrušil protiprávne vykonané zrážky zo mzdy,
            
         
               —
            
            
               uložil povinnosť nahradiť sumu 6 818,81 eura z dôvodu protiprávne realizovaných nadmerných zrážok zo mzdy,
            
         
               —
            
            
               uložil Európskej komisii povinnosť v celom rozsahu nahradiť trovy konania a odmenu advokáta predbežne stanovenú na 10 000 eur.
            
         
      Dôvody a hlavné tvrdenia
   
   Na podporu svojej žaloby žalobca uvádza päť žalobných dôvodov.
   
               1.
            
            
               Prvý žalobný dôvod založený na porušení práva byť vypočutý, keďže Komisia uskutočnila len zdanlivý postup pred prepustením.
            
         
               2.
            
            
               Druhý žalobný dôvod založený na hmotnoprávnych pochybeniach napadnutého rozhodnutia, ktoré vychádza z nepresného odôvodnenia, ktoré nie je skutočné ani závažné.
            
         
               3.
            
            
               Tretí žalobný dôvod založený na zneužití právomoci, keďže Komisia žalobcu prepustila z dôvodu jeho odborárskej činnosti a z dôvodu jeho čerpania rodičovskej dovolenky.
            
         
               4.
            
            
               Štvrtý žalobný dôvod založený na porušení článku 42 služobného poriadku, klauzuly 5.4 revidovanej rámcovej dohody o rodičovskej dovolenke ako vyplýva zo smernice Smernica Rady 2010/18/EÚ z 8. marca 2010, ktorou sa vykonáva revidovaná Rámcová dohoda o rodičovskej dovolenke uzavretá medzi BUSINESSEUROPE, UEAPME, CEEP a ETUC a zrušuje smernica 96/34/ES (Ú. v. EÚ L 68, 2010, s. 13), článku 7 smernice 2002/14/ES Európskeho parlamentu a Rady z 11. marca 2002, ktorá ustanovuje všeobecný rámec pre informovanie a porady so zamestnancami v Európskom spoločenstve (Ú. v. EÚ L 80, 2002, s. 29, Mim. vyd. 05/004, s. 219), ako aj prílohy IX služobného poriadku, a to z dôvodu nedodržania disciplinárneho konania.
            
         
               5.
            
            
               Piaty žalobný dôvod založený na neproporcionalite sankcie.